เป็นคนที่มีความเครียดหนักแล้วกรามชอบยึด ไม่สามารถอ้าปากกว้างได้ เคยเป็นมาก่อนแล้วไปหา งัดปากให้ แล้วให้ยาคลายกล้ามเนื้อมากิน แต่กลับมายยึดเหมือนเดิมแต่หายในวัน2วัน แต่ครั้งนี้เป็นมา2อาทิตย์แล้ว ยังไม่หายแต่อ้าได้กว้างขึ้นนิดหน่อย ขยับกรามแล้วสามารถออกได้อ้าปากกว้างได้อยู่แต่ได้แปปเดียว หุบปากลงกรามก็ยึดเหมือนเดิม มีวิธีการดูแลรักษายังไงบ้างค่ะ
สวัสดีครับ อาการกรามยึด เป็นอาการที่กล้ามเนื้อที่กรามแข็งเกร็ง หรือข้อต่อบริเวณกรามทำงานผิดปกติ ซึ่งเกิดได้จากหลายสาเหตุอาทิเช่น เส้นประสาทที่ควบคุมกล้ามเนื้อส่วนนั้นเกิดการเสียหาย มีการอักเสบที่ข้อต่อของกราม มีการติดเชื้อในบริเวณกราม ผลจากยาบางชนิด (เช่น Metoclopramide) เป็นต้นครับอาการนี้โดยทั่วไปต้องใช้ยารักษาเพื่อช่วยให้กล้ามเนื้อคลายตัว หรือ รักษาตามสาเหตุ เช่น หากเกิดการติดเชื้อ ก็ควรรักษาด้วยการฆ่าเชื้อก่อน เป็นต้น ดังนั้น ขอแนะนำว่าหากมีอาการมานานกว่า 2 สัปดาห์แล้ว อาการยังไม่ดีขึ้น ขอแนะนำให้พบแพทย์ผู้เชี่ยวชาญด้านอายุรกรรม เพื่อตรวจร่างกาย วินิจฉัย และรักษาดีกว่าครับ เพื่อที่จะได้รับการรักษาที่ตรงจุด และ ป้องกันไม่ให้โรคแย่ลงครับ